У “інфекцыйных” краінах асцерагайцеся кантакту з жывёламі, патэнцыяльнай крыніцай многіх захворванняў. Калі ж без укусу ці драпіны не абышлося, прамыйце рану вадой з мылам і неадкладна звярніцеся да ўрача для вырашэння пытання аб правядзенні прышчэпкі супраць шаленства і слупняку. У краінах з цёплым і вільготным кліматам многія крывасосныя насякомыя, а таксама грызуны з’яўляюцца пераносчыкамі трапічных інфекцыйных і паразітарных захворванняў – кантакту з імі лепш пазбягаць.